Τιγκράν Ουζλιάν

Ο Τιγκράν Ουζλιάν είναι Ελληνογεωργιανός αρμένικης καταγωγής, πρώην πυγμάχος, γεννημένος στην Αμπχαζία της Γεωργίας στις 11 Φεβρουαρίου 1968. 

Αγωνίστηκε με τα χρώματα της ΑΕΚ και αναδείχτηκε πρωταθλητής Ελλάδος το 1994 και το 2001. 

Με την Εθνική Ελλάδος κατέκτησε το χάλκινο μετάλλιο στο ευρωπαϊκό πρωτάθλημα του 1998, το χάλκινο μετάλλιο στους Μεσογειακούς Αγώνες του 1997, και την πέμπτη θέση στο παγκόσμιο πρωτάθλημα του 1995. Συμμετείχε σε δύο Ολυμπιάδες το 1996 και το 2000. Στους Ολυμπιακούς Αγώνες του 2000 κατέκτησε την πέμπτη θέση.

Το 2001 ταξίδεψε στις ΗΠΑ για να αγωνιστεί επαγγελματικά μαζί με τους πυγμάχους της ΑΕΚ, Μιχάλη Αρναούτη και Νίκο Ανδρεάδη.

Η επιτυχία του στην Ολυμπιάδα του Σίδνεϊ του εξασφάλισε την πρόσληψή του στην πυροσβεστική με το βαθμό του αρχιπυροσβέστη. Τον Ιούλιο του 2010 προφυλακίστηκε ως ύποπτος για συμμετοχή σε εγκληματική οργάνωση που διέπραττε ληστείες και κλοπές και μετά από 18 μήνες αφέθηκε ελεύθερος με περιοριστικούς όρους. Είναι έγγαμος και έχει μια κόρη.

Εξωτερικοί σύνδεσμοι
olympionikes.gr

Παραπομπές 

Έλληνες ομογενείς αθλητές
Έλληνες πυγμάχοι
Έλληνες της Αρμενίας
Πυγμάχοι Αθλητικής Ένωσης Κωνσταντινουπόλεως